Diogenész Laertiosz

Diogenész Laertiosz (, ), (Laerté, Kilikia, 180 körül – ?, 240 körül) görög történetíró; nevét mint az ókori görög filozófusok életrajzainak megírójáét ismerik.

Művei 
Pályáját Athénben kezdte, először epigrammákat írt. Epigrammakötetének első könyvében, melynek címe „Pammetrosz” (Mindenek mértéke) volt, híres emberek halálát örökítette meg.

Fő műve a filozófiában kitűnő tekintélyek életéről és gondolatairól szóló tízrészes munka, a „Philoszophón bión kai dogmatón szünagógé” (Filozófusok életének és tanainak gyűjteményes összefoglalása, magyarul A filozófiában jeleskedők élete és nézetei címmel több kiadásban is megjelent). A könyv filozófiai iskolákat, irányzatokat ír le, ugyanakkor számos antik filozófus életrajzát és munkásságát is bemutatja. A könyv nemcsak az elsődleges forrásait jelöli, hanem közli az egyes filozófusok műveinek jegyzékét, tanítványait, végrendeleteit, emlékezetét is, ezért a filológia számára felbecsülhetetlen értékű forrásnak számít.

Annak ellenére, hogy a mű ógörögül íródott, az első kiadásai latin nyelvűek voltak. Az első görög nyelvű kiadás 1553-ban jelent meg Bázelban, Hieronymus Frobenius és Nicolaus Episcopius kiadásában.

A könyv felépítése
Diogenész áttekinthető rendszert igyekezett megalkotni.
<center>
{|border="0" style="border: 1px solid #999; background-color:#FFFFFF"
|bgcolor="#CCCCCC"|1-7 könyv: Ión filozófia
|-
|bgcolor="#CCCCCC"|1. könyv: A hét bölcs
|-
|bgcolor="#EFEFEF"|Thalész, Szolón, Khilión, Pittakosz, Biasz, Kleobulosz, Periandrosz, A szkíta Anakharszisz, Müszón, Epimenidész, Phereküdész
|-
|bgcolor="#CCCCCC"|2. könyv: Szókratész, elődei és követői
|-
|bgcolor="#EFEFEF"|Anaximandrosz, Anaximenész, klazomenai Anaxagorasz, Arkhelaosz, Szókratész, Xenophón, Aiszkhünész, Arisztipposz, Phaidón, Eukleidész, Sztilpón, Kritón, Szimón, Glaukon, Szimmiasz, Kebész, Menedémosz
|-
|bgcolor="#CCCCCC"|3. könyv: Platón
|-
|bgcolor="#EFEFEF"|Platón
|-
|bgcolor="#CCCCCC"|4. könyv: Az Akadémia
|-
|bgcolor="#EFEFEF"|Szpeuszipposz, Xenokratész, Polemón, Athéni Kratész, Krantór, Arkheszilaosz, Bión, Laküdész, Karneadész, Kleitomakhosz
|-
|bgcolor="#CCCCCC"|5. könyv: Peripatetikusok
|-
|bgcolor="#EFEFEF"|Arisztotelész, Theophrasztosz, Sztratón, Lükón, Démétriosz, Hérakleidész
|-
|bgcolor="#CCCCCC"|6. könyv: Cinikusok
|-
|bgcolor="#EFEFEF"|Antiszthenész, Szinópéi Diogenész, Monimosz, Onészikritosz, Thébai Kratész, Métroklész, Hipparkhia, Menipposz, Menedémosz
|-
|bgcolor="#CCCCCC"|7. könyv: Sztoikusok
|-
|bgcolor="#EFEFEF"|kitioni Zénón, Arisztón, Hérillosz, Dionüsziosz, Kleanthész, Szphairosz, Khrüszipposz
|-
|bgcolor="#CCCCCC"|'8-10. könyv: nyugati görögség
|-
|bgcolor="#CCCCCC"|8. könyv: Püthagoreusok
|-
|bgcolor="#EFEFEF"|Püthagorasz, Empedoklész, Szicíliai Epikharmosz, Arkhütasz, Alkmaión, Hippaszosz, Philolaosz, Eudoxosz
|-
|bgcolor="#CCCCCC"|9. könyv: eleai filozófiai iskola, görög atomizmus, pürrhonizmus, stb.)
|-
|bgcolor="#EFEFEF"|epheszoszi Hérakleitosz, kolophóni Xenophanész, Parmenidész, szamoszi Melisszosz, eleai Zénón, Leukipposz, Démokritosz, Prótagorasz, apollóniai Diogenész, Anaxarkhosz, Pürrhón, Phleiuszi Timón
|-
|bgcolor="#CCCCCC"|10. könyv: Epikurosz
|-
|bgcolor="#EFEFEF"|Epikurosz
|}
</center>

 Diogenész forrásai 
Diogenész fő művének megírásakor számos forrást használt fel. Hogy ezeket a forrásokat kezében is tartotta azt nem tudni, nem kizárt, hogy több információt ő maga is csak másodlagos, vagy harmadlagos forrásból ismert. A könyvben vannak forrásként megjelölt művek, szerzők és vannak hivatkozások egyes szerzőkre és művekre. Mindkettő bizonytalan.

Idézett szerzők és művek

 Magyarul A sztoikus filozófusok életrajza; in: Sztoikus etikai antológia; vál., utószó, jegyz., fogalommutató Steiger Kornél; ford. Barcza József, Bollók János, Horváth István; Gondolat, Budapest, 1983 (Etikai gondolkodók)Diogenész Laertiosz: Xenophón; in: Xenophón történeti munkái; szerk., jegyz., utószó Németh György, ford. Németh György et al.; Osiris, Budapest, 2001 (Sapientia humana)A filozófiában jeleskedők élete és nézetei tíz könyvben, 1-2.''; ford., előszó, bev., jegyz. Rokay Zoltán; Jel, Budapest, 2005–2007 ;

Jegyzetek

Források

További információk 
 Diogenész Laertiosz: Híres filozófusok élete (teljes mű, angol fordításban)
 Laertiosz: Híres filozófusok élete eredeti görög szöveg

Kapcsolódó szócikkek 
 Jelentős ókori történetírók listája
 Ókori görög irodalom

Ókori görög történetírók